N:o L 158/42 Euroopan yhteisöjen virallinen lehti 17. 6. 97 NEUVOSTON PÄÄTÖS, tehty 5 päivänä kesäkuuta 1997, raakaöljyn ja öljytuotteiden viennistä jäsenvaltiosta toiseen hankintavaikeuksien ilmetessä annetun päätöksen 77/186/ETY kumoamisesta (97/374/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 103 a artiklan, ottaa huomioon komission ehdotuksen ('), ottaa huomioon Euroopan parlamentin lausunnon (%), ottaa huomioon talous- ja sosiaalikomitean lausunnon (*), sekä katsoo, että päätös 77/186/ETY (%) tehtiin, jotta yhteisön sisäisessä raakaöljykaupassa sovellettaisiin lyhyen aikaa voimassa olevia lisenssejä ja jotta vientiluvat voitaisiin peruuttaa lyhyeksi aikaa, näiden toimenpiteiden tarkoituksena oli hillitä tai rajoittaa yhteisön sisäistä raakaöljykaup- paa, jos jäsenvaltioiden väliset hintaerot olisivat nousseet liian suuriksi, tällaisia hintapolitiikkoja, jotka voivat pahentaa hintakattopolitiikkaa harjoittavien jäsenval- tioiden vajetta, ei harjoiteta enää, tullimuodollisuuksien ja -tarkastusten poistaminen yhteisössä on tehnyt päätöksen 77/186/ETY täytäntöönpanon vaikeaksi, ellei peräti mahdottomaksi, ja mainitussa päätöksessä tarkoitetut toimenpiteet ovat perustamissopimuksen määräysten vastaisia määrällisiä rajoituksia, ON TEHNYT TÄMÄN PÄÄTÖKSEN: 1 artikla Kumotaan päätös 77/186/ETY. 2 artikla Tämä päätös on osoitettu kaikille jäsenvaltioille. Tehty Luxemburgissa 5 päivänä kesäkuuta 1997. Neuvoston puolesta E. BORST-EILERS Puheenjohtaja (') EYVL N:o € 272, 18.9.1996, s. 10 (?)) EYVL N:o € 132, 28.4.1997 () EYVL N:o € 66, 3.3.1997, s. 38 () EYVL N:o L 61, 5.3.1977, s. 23, päätös sellaisena kuin se on muutettuna päätöksellä 79/879/ETY (EYVL N:o L 270, 27.10.1979, s. 58).